Document ID: 31996R0387

ΚΑΝΟΝΙΣΜΟΣ (ΕΚ) αριθ. 387/96 ΤΗΣ ΕΠΙΤΡΟΠΗΣ της 1ης Μαρτίου 1996 για τροποποίηση των κανονισμών (ΕΟΚ) αριθ. 2698/93 και (ΕΚ) αριθ. 1590/94 καθώς και τον καθορισμό των διαθέσιμων ποσοτήτων στον τομέα του χοιρείου κρέατος, για την περίοδο από 1ης Απριλίου έως 30 Ιουνίου 1996, στο πλαίσιο των κοινοτικών δασμολογικών ποσοστώσεων που προβλέπονται από τις ευρωπαϊκές συμφωνίες σύμφωνα με τον κανονισμό (ΕΚ) αριθ. 3066/95 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 8,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 3290/94 (3), και ιδίως το άρθρο 22,
Εκτιμώντας:
ότι χορηγήθηκαν παραχωρήσεις για τον τομέα του χοιρείου κρέατος, όσον αφορά ορισμένα προϊόντα, στο πλαίσιο του κανονισμού (ΕΟΚ) αριθ. 2698/93 της Επιτροπής, της 30ής Σεπτεμβρίου 1993, περί λεπτομερών κανόνων για την εφαρμογή στον τομέα του χοιρείου κρέατος του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Πολωνίας, της Ουγγαρίας και της πρώην Τσεχικής και Σλοβακικής Δημοκρατίας, αφετέρου (4), όπως τροποποιήθηκε τελευταία από τον κανονισμό (ΕΚ) αριθ. 2416/95 (5), καθώς και στο πλαίσιο του κανονισμού (ΕΚ) αριθ. 1590/94 της Επιτροπής, της 30ής Ιουνίου 1994, περί θεσπίσεως των λεπτομερών κανόνων εφαρμογής στον τομέα του χοιρείου κρέατος του καθεστώτος που προβλέπεται στις ενδιάμεσες συμφωνίες μεταξύ της Κοινότητας, αφενός, και της Βουλγαρίας και της Ρουμανίας, αφετέρου (6), όπως τροποποιήθηκε τελευταία από τον κανονισμό (ΕΚ) αριθ. 2252/95 (7) 7
ότι διεξάγονται διαπραγματεύσεις με τις ενδιαφερόμενες χώρες με σκοπό τη σύναψη πρόσθετων πρωτοκόλλων στις ευρωπαϊκές συμφωνίες 7 ότι πρόσθετα πρωτόκολλα, τα οποία αποκαλούνται ενδιάμεσα, θα καλύψουν αποκλειστικά τις εμπορικές πτυχές των πρόσθετων πρωτοκόλλων 7 ότι, ωστόσο, λόγω πολύ σύντομων προθεσμιών, τα πρόσθετα ενδιάμεσα πρωτόκολλα δεν δύναται να τεθούν σε ισχύ την 1η Ιανουαρίου 1996 7 ότι, ως εκ τούτου, είναι σκόπιμο να ληφθούν σε αυτόνομη και μεταβατική βάση, μέτρα προσαρμογής των γεωργικών παραχωρήσεων που προβλέπονται από τις ευρωπαϊκές συμφωνίες 7 ότι τα μέτρα αυτά πρέπει να εφαρμοστούν από 1ης Ιανουαρίου έως 30 Ιουνίου 1996 7
ότι, για να εξασφαλισθεί δίκαιη κατανομή των διαθέσιμων ποσοτήτων, πρέπει να ληφθούν υπόψη, αφενός, οι ποσότητες που έχουν ήδη χορηγηθεί κατά τη διάρκεια του πρώτου τριμήνου του 1996 και οι νέες ποσότητες και, αφετέρου, είναι αναγκαίο να ληφθεί υπόψη η απόφαση 94/391/ΕΚ του Συμβουλίου (8), σχετικά με την υπό μορφή ανταλλαγής επιστολών συμφωνία μεταξύ της Ευρωπαϊκής Κοινότητας και της Βουλγαρίας και η απόφαση 94/392/ΕΚ του Συμβουλίου (9), σχετικά με την υπό μορφή ανταλλαγής επιστολών συμφωνία μεταξύ της Ευρωπαϊκής Κοινότητας και της Ρουμανίας 7
ότι τα πιστοποιητικά εισαγωγής για τις διαθέσιμες ποσότητες, για την περίοδο από 1ης Ιανουαρίου έως 31 Μαρτίου 1996, έχουν ήδη εκδοθεί βάσει των κανονισμών (ΕΟΚ) αριθ. 2698/93 και (ΕΚ) αριθ. 1590/94 7 ότι πρέπει λοιπόν να καθορισθούν οι διαθέσιμες για την περίοδο από 1ης Απριλίου έως 30 Ιουνίου 1996 ποσότητες λαμβανομένων υπόψη των ποσοτήτων που έχουν χορηγηθεί και των ποσοστώσεων που καθορίσθηκαν σ' αυτήν την περίοδο 7 ότι, για να εξασφαλισθεί η αρμονική μετάβαση στις νέες διατάξεις και, ιδίως, για να επωφεληθούν από την κατά 20 % μείωση των δασμών, μέσα στα πλαίσια των παραπάνω αναφερομένων κανονισμών, από 1ης Ιανουαρίου 1996, οι εισαγόμενες ποσότητες, πρέπει να προβλεφθεί η επιστροφή των ποσών που κατεβλήθησαν κατ' υπέρβαση 7
ότι, στο πλαίσιο του κανονισμού (ΕΚ) αριθ. 3066/95, χορηγήθηκαν νέες δασμολογικές ποσοστώσεις με σταθερό δασμό που υπάγονται στους κωδικούς ΣΟ 1501 00 19 και 1601 00 91 7 ότι είναι λοιπόν αναγκαίο να υπάρχουν τα σχετικά προϊόντα στο παράρτημα Ι του κανονισμού (ΕΟΚ) αριθ. 2698/93 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 πρώτο εδάφιο του κανονισμού (ΕΟΚ) αριθ. 2698/93 αντικαθίσταται από το ακόλουθο κείμενο:
«Κάθε εισαγωγή στην Κοινότητα, η οποία πραγματοποιείται στο πλαίσιο του καθεστώτος που θεσπίζεται στο άρθρο 14 παράγραφοι 2 και 4 των προσωρινών συμφωνιών, προϊόντων που υπάγονται στις ομάδες 1, 2, 3, 4, Η1, Η2, 5, 6, 7, 8, 9, 10, 11, 12, και 13 που προβλέπονται στο παράρτημα Ι του παρόντος κανονισμού υπόκειται στην προσκόμιση ενός πιστοποιητικού εισαγωγής.»
Άρθρο 2
Τα παραρτήματα Ι και ΙΙ του κανονισμού (ΕΟΚ) αριθ. 2698/93 αντικαθίστανται από τα παραρτήματα Ι και ΙΙ του παρόντος κανονισμού.
Άρθρο 3
Το παράρτημα Ι του κανονισμού (ΕΚ) αριθ. 1590/94 αντικαθίσταται από το παράρτημα ΙΙΙ του παρόντος κανονισμού.
Άρθρο 4
Οι διαθέσιμες ποσότητες που υπάγονται στις ομάδες 1, 2, 3, 4, Η1, Η2, 5, 6, 7, 8, 9, 10, 11, 12, 13, 14, 15, 16 και 17 που αναφέρονται στο παράρτημα Ι των κανονισμών (ΕΟΚ) αριθ. 2698/93 και (ΕΚ) αριθ. 1590/94, για την περίοδο από 1ης Απριλίου έως 30 Ιουνίου 1996, εμφαίνονται στο παράρτημα IV του παρόντος κανονισμού.
Άρθρο 5
Για τα προϊόντα που υπάγονται στις ομάδες 1, 2, 3, 4, Η1, Η2, 5, 6, 7, 8, 9, 10, 11, 12, 13, 14, 15, 16 και 17 και εισάγονται βάσει των πιστοποιητικών που χρησιμοποιούνται από 1ης Ιανουαρίου 1996, επιστρέφονται στους σχετικούς συναλλασσομένους τα ποσά που καταβλήθησαν καθ' υπέρβαση.
Άρθρο 6
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου έως τις 30 Ιουνίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Μαρτίου 1996.

Labels: 3
15
17
18